google/wiki40b huggingface dataset:
Pietro Tenerani

Život

Tenerani študoval v na akadémií v Carrare a neskôr v Ríme ako žiak u sochárov Antoniaom Canovom a Bertelom Thorvaldsenom. O niečo neskôr sa stal profesorom na akadémii San Luca. V roku 1860 bol menovaný generálnym riaditeľom múzeí a galérií v Ríme. Pochovaný je v bazilike Santa Maria degli Angeli e dei Martiri v Ríme, na ľavej strane. Malá pohrebná pamiatka na jeho ženu, ktorá sa volala Lilla Montebbio je na protiľahlej strane.
Vatan (obec)

Poloha

Obec má rozlohu 29,8 km². Najvyšší bod je položený 201 m n. m. a najnižší bod 118 m n. m.

Obyvateľstvo

Počet obyvateľov obce je 2 048 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mendionde

Poloha

Obec má rozlohu 21,47 km². Najvyšší bod je položený 846 m n. m. a najnižší bod 58 m n. m.

Obyvateľstvo

Počet obyvateľov obce je 816 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Iveco

Iveco je talianska spoločnosť, založená v roku 1975 v Turíne. Patrí do skupiny Fiat Group a názov je skratkou Industrial vehicle corporation.
5 (album, Miro Jaroš)

O albume

Album obsahuje 10 nahrávok, z toho sú dva bonusy. Na albume je duet s Barbarou Haščákovou, vokály do viacerých skladieb nahrala Dominika Mirgová, text k nahrávke „Originál“ napísal Rakby a Miro ju nahral s duom TWiiNS. Album bol kritikou prijatý vlažne. Portál hudba.sk ho označil za zbrklé plytvanie dobrými nápadmi.
Chrám svätého Mikuláša (Asenovgrad)

Charakteristika

Presný dátum vzniku chrámu nie je známy, v písomných prameňoch sa spomína prvýkrát v roku 1720, bol ale poničený tureckými nájazdníkmi a zreštaurovaný do dnešnej podoby začiatkom 19. storočia. Je postavený ako trojkorábna bazilika s jednou apsidou bez narthexu (chrámová predsieň). Zvonica stojí oddelene, je vysoká 15 metrov a bola postavená v roku 1903. v chrámovom areáli sa nachádza aj kaplnková kostnica svätého Šimona a Trifona. Chrámový sviatok sa slávi 6. decembra.
Cholet

Dejiny a ekonomika

K rozvoji mesta v ranom novoveku prispel miestny tradičný textilný priemysel, ktorý pomohol aj pri porevolučnej rekonštrukcii a odstraňovaní škôd spôsobených vojnou vo Vendée (bitka pri Cholet).
Mechanizácia výroby, ktorá sa začala výrazne prejavovať od konca 19. storočia, donútila choletských obyvateľov k čiastočnému prechodu k obuvníctvu. Textilný priemysel potom začal úplne zanikať od polovice 20. storočia, pričom jeho miesto rýchle obsadzovali iné odvetvia (najmä firma Michelin). Súčasne s tým prišiel veľký nárast počtu obyvateľov, vďaka čomu značne vzrástol význam mesta a dnes je druhým najväčším výrobným centrom regiónu hneď po aglomerácii Nantes-Saint-Nazaire. Cholet napriek tomu trpí nedostatkom zamestnancov v terciálnej sfére a nedostatočne rozvinutou infraštruktúrou, hoci stavba diaľnice v súčasnosti sa snaží tento stav zlepšiť.
Nouvion-le-Vineux

Poloha

Nouvion-le-Vineux má rozlohu 3,53 km². Najvyšší bod je položený 184 m n. m. a najnižší bod 61 m n. m.

Obyvateľstvo

Nouvion-le-Vineux má 163 obyvateľov (2009).
Graf vývoja obyvateľstva:
Zdroje: INSEE
Vioménil

Poloha

Obec má rozlohu 23,59 km². Najvyšší bod je položený 467 m n. m. a najnižší bod 290 m n. m.

Obyvateľstvo

Počet obyvateľov obce je 140 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lincolnská katedrála

História

Na príkaz Viliama I. Dobyvateľa bola začatá stavba prvej katedrály v roku 1072. Stavba bola dokončená v roku 1092. Po päťdesiatich rokoch bola táto katedrála zničená ohňom. Biskup Alexander nechal katedrálu obnoviť a rozšíriť, ale nová stavba bola zničená zemetrasením v roku 1185.
Po zemetrasení bol menovaný nový biskup Hugh, pochádzajúci z Francúzska. Ten naštartoval rozsiahlu obnovu a rozšírenie katedrály. Prestavba začala na východnom krídle. Hlavná chrámová loď bola postavená v ranogotickom slohu. Na stavbe boli použité architektonické postupy tej doby – lomené oblúky, operné piliere a rebrovaný strop. To umožnilo vytvorenie väčších okien.
Katedrála je po Katedrále svätého Pavla v Londýne a Yorskej katedrále treťou najväčšou vo Veľkej Británii podľa zastavanej plochy. Jej rozmery sú – dĺžka 146 m a šírka 82 m. Hodiny katedrály pochádzajú z 19. storočia a zvonica je vybavená trinástimi zvonmi. Jej zaujímavosťou sú okrem iného dekanské a biskupské oko, ktoré boli vytvorené v stredoveku. Staršie dekanské oko v severnej krížovej chrámovej lodi pochádza z roku 1192 a po rekonštrukcii bolo dokončené v roku 1235. Neskoršie biskupské oko v južnej krížovej lodi bolo dokončené v roku 1330.
Po prístavbe dekanského oka a iných gotických doplnkov došlo zrejme k niekoľkým konštrukčným chybám v opore hlavnej veže a tá sa v roku 1237 alebo 1239 zrútila. Stavba novej hlavnej veže spolu s prestavbou hlavnej lode bola započatá v roku 1255. Zväčšenie pôvodnej malej kruhovej hlavnej lode si vyžiadal vzrastajúcí počet pútníkov k hrobke biskupa Hugha.
Hlavná veža bola vztýčená do svojej súčasnej výšky 83 m v rokoch 1307 až 1311. Boli taktiež rekonštruované a zvýšené západné veže a brána. V tej dobe zastrešovala hlavnú vežu drevená strecha, ktorá bola zničená v roku 1548 bleskom. Pred katedrálou boli postavené dve sochy - Eduarda I. a jeho ženy Eleanory, ktorej ostatky sú uschované v budove. V 15. storočí bola postavená kaplnka v perpendikulárnom slohu.
Lincolnský biskup bol jedným zo signatárov Magny Charty a jedna z jej štyroch exemplárov bola po niekoľko storočí uschovávaná v Lincolnskej katedrále. V súčasnosti je vystavená na blízkom Lincolnskom hrade. Ďalšie sa nachádzajú v Britskom múzeu a Salisburskej katedrále.
Chemické inžinierstvo

Chemické inžinierstvo je technický odbor, ktorý sa zaoberá vypracúvaním, zavádzaním a kontrolou chemických procesov a konštrukciou, dimenzovaním a používaním prístrojov a zariadení na chemické procesy v priemyselnom meradle.
Adaktýlia

Adaktýlia (z gr. daktylos - prst) je vrodená chyba, pri ktorej sa nevyvinie prst alebo prsty ruky alebo nohy. Izolovaná je vzácna, väčšinou sa spája s komplexnejšími anomáliami hornej alebo dolnej končatiny/končatín. Funkčne najzávažnejšou formou adaktýlie je chýbanie palca ruky, čo znemožňuje úchop - riešenie je chirurgické, plastická rekonštrukcia.
Karborundum

Karborundum (SiC) je zmes karbidu kremíka (kremíkový korund, podľa tvrdosti), ktorý sa vyrába žiarovým lisovaním, reakčným spekaním, alebo spekaním bez použitia tlaku.
Patrí medzi technickú keramiku.
Karbid kremičitý, pripravený žiarovým lisovaním (2 000 °C, 35 MPa) sa vyznačuje vysokou hustotou a pevnosťou, ale neľahkým opracovaním a tvarovaním. Tento problém viedol k vývoju SiC pripraveného reakčným spekaním. Veľkou výhodou tohto spracovateľského postupu sú malé rozmerové zmeny počas procesu. Reakčné spekaný SiC sa najčastejšie získava zo zmesi SiC, grafitového prášku a kremíka. Kremík, ktorý je počas spekania tekutý, reaguje s grafitovým práškom a vytvára sklenú fázu SiC, pôsobiacu ako spojivo. Po spracovaní obsahuje materiál obvykle 10 – 15 % zvyškového kremíka. Spekaný SiC bez použitia tlaku je pripravovaný spekaním prášku SiC s prídavkom bóru, uhlíka alebo hliníka.
Roztomilé mrchy

Zápletka

Seriál sa zaoberá životom štyroch dievčat – Arie, Spencer, Hanny a Emily – ich partia sa rozpadne po tom, čo piata z nich, Alison, záhadne zmizne. Jeden rok po tomto incidente dievčatám začnú chodiť výhražné správy od niekoho, kto sa podpisuje „A“ a vyhráža sa im, že všetky ich tajomstvá prezradí, vrátane jedného veľkého, ktoré pozná len Alison. Má to ale jeden háčik – polícia práve našla jej mŕtve telo.

Zhrnutie

Dej je zasadený do fiktívneho mestečka Rosewood v Pennsylvánii. Seriál sa zaoberá životom štyroch dievčat: Spencer Hastingsová, Aria Montgomeryová, Hanna Marinová a Emily Fieldsová. Štyri dievčatá rozdelí nehoda, pri ktorej zmizne ich „včelia kráľovná“, Alison DiLaurentisová. O rok neskôr im začnú chodiť správy od „A“, ktorý hrozí odhalením ich tajomstiev. Spočiatku všetko nasvedčuje tomu, že je to Alison, ale po tom čo nájdu jej mŕtve telo, dievčatá si uvedomia, že niekto iný pozná ich tajomstvá, vrátane tých, o ktorých vedela len Alison. Po čase vysvitne, že „A“ je tím, ktorý sa skladá z Mony, Tobyho a ďalších, ktorých nepoznáme. Zároveň, v najnovších epizódach sa Spencer stane ďalším „A“ a taktiež zistia, že Alison je takzvaný Red Coat, čiže hlavné „A“. Prezradí sa tým, že zachráni Hannu, Ariu, Emily a aj Monu z horiaceho domu, pričom ju sleduje Spencer až k jej lietadlu... Mona sa k „A“ pridala hoci nevedela kto je jej „šéfom“, spočiatku pre ňu bola zábava „klamárky“ terorizovať, no po čase sa táto hra začala stávať nebezpečnou a ani Toby, ani ona sa z toho už nevedeli vykrútiť... Celý príbeh sa začína poriadne zamotávať, no jedno je jasné – Alison je stále nažive.

Kasting

ABC Family začala robiť kastingy v októbri 2009. Lucy Halová bola obsadená do roly Arie Montgomeryovej, neskôr Troian Bellisario ako Spencer Hastingsová a Ian Harding ako Ezra Fitz. V decembri 2009 The Futon Critis potvrdil obsadenie Ashley Benson ako Hanny Marinovej, Shay Mitchell pre rolu Emily Fieldsovej, Lauru Leighton pre rolu Ashley Marinovej a Bianca Lawson ako Maya. The Hollywood Reporter napísal, že v prvej epizóde sa objavia Torrey DeVitto ako Melissa Hastingsová a Sasha Pieterse ako Alison DiLaurentisová. Tiež zmienili, že Monu Vanderwaalovú si zahrá Janel Parrish. 27. januára 2010 ABC Family stanovilo dátum premiéry na jún 2010. V apríli 2010 bola potvrdená Holly Marie Combs ako Ariina mama Ella a Chad Lowe ako Byron, Ariin otec.
7. januára 2011 bol Tilky Jones obsadený do roly Logana Reeda. 8. apríla 2011 bola Annabeth Gish prijatá do roly Anne Sullivanovej, terapeutky, ktorá sa snaží prísť na tajomstvá jednotlivých postáv. 23. mája 2011 podpísala Andrea Parker zmluvu na rolu Jessici, Alisoninej mami. 29. júna 2011 bolo oznámené, že rolu Hanninej nevlastnej sestry Kate si namiesto Natalie Hall zahrá Natalie Floy. 20. januára 2012 bol Tyler Blackburn povýšený na hlavnú postavu a v marci 2012 bola Janel Parrish tiež povýšená na hlavnú postavu pre tretiu sériu.
Latrunculi

Ludus latrunculi je jedna z najpopulárnejších hier starovekého Ríma, najmä kvôli svojej jednoduchosti. Je podobná dnešnej dáme. Názov vznikol zo slova ludus a latrones, čo v latinčine znamená hra a žoldnieri.
Ku hre stačila doska s vyznačenými štvorcovými poľami s rozmermi 8 × 8 polí a dve sady kameňov rozličnej farby po osem kusov. Veľkosti dosky sa však môžu líšiť a doska môže mať aj obdĺžnikový tvar (napr. 8 × 12, pričom sa môže zmeniť aj počet kameňov). Taktiež je možné obohatiť hru o kráľa (lat.: dux), pričom sa mierne zmenia aj pravidlá.

Pravidlá

Kamene sa uložia na krajný rad polí dosky v jednom rade oproti súperovým kameňom. Začína hráč s čiernymi kameňmi. Cieľom hry je vyhodiť súperovi všetky kamene z hracej plochy, až kým mu ostane len jeden a to tak, že súperov kameň alebo kamene obkľúči z dvoch náprotivných strán medzi dva svoje kamene alebo v rohu hracej plochy obkľúčením z dvoch vedľajších strán. Kamene sa môžu pohybovať len po líniách a neobmedzene, podobne ako veža v šachu. Za jeden ťah smie hráč urobiť len jeden takýto pohyb.
Keď je v hre aj kráľ (zvyčajne má ihlanový tvar na rozlíšenie od ostatných kameňov, ktoré bývajú okrúhle), vyhráva ten hráč, ktorému sa podarí znehybniť kráľa, čo sa dosiahne jeho obkľúčením zo všetkých štyroch strán. Kráľ sa na rozdiel od kameňov nedá vyhodiť, možno len znemožniť jeho pohyb. Inak má rovnaké vlastnosti ako kamene. Kráľ sa na začiatku umiestňuje na jedno na pravé pole z dvoch stredných, rad pred ostatnými kameňmi, ktorých počet sa umiestnením kráľa do hry nemení.
Valdampierre

Poloha

Obec má rozlohu 8,67 km². Najvyšší bod je položený 226 m n. m. a najnižší bod 126 m n. m.

Obyvateľstvo

Počet obyvateľov obce je 922 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vœllerdingen

Poloha

Obec má rozlohu 13,05 km². Najvyšší bod je položený 324 m n. m. a najnižší bod 215 m n. m.

Obyvateľstvo

Počet obyvateľov obce je 435 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slatina (prítok Uhorského potoka)

Slatina je potok na hornom Poiplí, preteká centrálnou časťou okresu Poltár. Je to pravostranný prítok Uhorského potoka, má dĺžku 6 km a je tokom IV. rádu.

Prameň

Pramení v Stolických vrchoch, v podcelku Málinské vrchy, na juhovýchodnom svahu vrchu Klaťa (913,8 m n. m.), v lokalite Borovina, v nadmorskej výške okolo 875 m n. m.
Cristina Casandrová

Peking 2008

Na Letných olympijských hrách 2008 v Pekingu skončila v behu na 3 000 metrov stíplčejs žien na 5. mieste časom 9:16,85 min, čo bol jej osobný rekord.
VSŽ Košice v sezóne 1978/1979

Herný systém

Ligu hralo 12 klubov, kde každý s každým odohral 2 zápasy vonku a 2 zápasy doma.
Na hůrkách

Ochrana

Predmetom ochrany je druhovo bohatá trávobylinná lada na bývalých pasienkoch. Zo vzácnejších a chránených druhov sa tu vyskytuje veronikovec klasnatý, leopoldia chochlatá, klinček kartuziánsky, divozel tmavočervený. Významný je výskyt kruštíka širokolistého. Na územie je viazaných mnoho druhov hmyzu, zvlášť motýľov.
Cousolre

Poloha

Obec má rozlohu 20,98 km². Najvyšší bod je položený 229 m n. m. a najnižší bod 143 m n. m.

Obyvateľstvo

Počet obyvateľov obce je 2 433 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Triac-Lautrait

Poloha

Obec má rozlohu 6,4 km². Najvyšší bod je položený 49 m n. m. a najnižší bod 12 m n. m.

Obyvateľstvo

Počet obyvateľov obce je 461 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Epeios (syn Panopea)

Epeios (starogr. Ἐπειός – Epeios, lat. Epeus) je v gréckej mytológii syn fóckeho umelca Panopea, tvorca trójskeho koňa.
Keď ani v desiatom roku trójskej vojny nedosiahlo achájske vojsko víťazstvo napriek veľkých stratám na životoch, časť vojska sa vyslovila pre návrat domov, ale inak zmýšľala skupina bojovníkov okolo ithackého kráľa Odysea, ktorý navrhoval použiť ľsti, keď už všetky ostatné prostriedky zlyhali.
Na návrh Odysea mali postaviť obrovského dreveného koňa, v ktorom sa ukrytí bojovníci dostanú za hradby Tróje, zatiaľčo ostatné vojsko bude predstierať odchod domov.
Stavby koňa sa ujal Epeiossyn Panopea z Fókidy, ktorý prišiel do vojny s tridsiatimi loďami. Kedysi vraj býval nosičom vody, bol však dobrým boxerom a vynikajúcim tesárom.
Dreveného koňa staval zo smrekových a jedľových dosiek. Podľa niektorých písomných zdrojov vraj postavil brucho koňa ako trup lode, ktorý stál na vysokých nohách valcovitého tvaru. Kôň bol vyšší než ktorákoľvek z brán mesta, čo bolo zámerom. V jednom boku boli ukryté dvere, druhý bok bol ozdobený vyrezávaným nápisom venovaným bohyni Aténe: "V nádeji na bezpečný návrat domov venujú toto vďační Achájci bohyni".
Odyseus medzitým vyberal statočných mužov, ktorí sa ukryjú v koni. Nebolo to jednoduché, aj tí najodvážnejší váhali. Do koňa sa vyšplhali po povrazovom rebríku a cez padacie dvere sa dostali do jeho brucha. Medzi týchto odvážnych bojovníkov patrili Menelaos, Diomédes, Sthenelos, Neoptolemos a mnohí iní. Epeia samotného museli dlho presviedčať aby vyliezol. Do koňa sa dostal vraj až ako posledný a usadil sa hneď pri dverách, pretože jedine on poznal ich ovládanie.
Keď nastal ten deň, Trójania videli horiaci grécky tábor, žiadne lode v dohľade a na pláni pred mestom obrovského dreveného koňa. Okolo koňa sa hneď zhŕkli a začali sa radiť čo s ním, väčšina však navrhovala vtiahnuť ho do mesta. Po chvíli našli v kríku spútaného muža, ktorého predviedli pred kráľa Priama. Spútaný muž kráľovi povedal, že sa volá Sinón a že ušiel z achájskeho tábora, lebo mal byť obetovaný za šťastný návrat domov a navyše poznamenal, (ako mu to poradil Odyseus), že koňa postavili Achájci na počesť bohyni Aténe a preto takého obrovského, aby ho Trójania nevedeli dopraviť do mesta. Veštec Laokoón Trójanov aj tak varoval a navrhol, že ho pre istotu treba rozbiť. Ale v tom sa z rozhodnutia bohov zjavili dva obrovské hady, ktoré Laokoóna a aj jeho synov na mieste zadusili. Trójania už tentoraz neváhali a v jednotnej mysle zbúrali časť hradieb a drevený kolos vtiahli do mesta. Potom oslavovali koniec vojny.
K večeru nakoniec v meste všetko zaspalo a muži ukrytí v trupe koňa vyskákali, otvorili zvnútra brány mesta a Sinón dal ohňový signál vojsku na mori, ktoré onedlho vpadlo do mesta. Vojsko následne vraždilo a ničilo všetko na čo natrafilo. Keď prišlo nové ráno, slávna Trója bola celkom zničená.
Belboh

Belboh (iné názvy: Bielboh, Belbog, Beloboh; v iných slovanských jazykoch: Bieleboh, Bielbog, Bielbug, Bialbog, Bialbug, (po česky) Běl(o)bog, (južnoslov.) Bjelobog, (ukr.) Bilobog, (rus.) Belobog, (poľ.) Bialobóg) bol staroslovanský boh dňa a svetla. Patrí medzi významnejších slnečných bohov a tiež medzi najstarších. Jeho meno je predstaviteľom moci svetla, v protiklade s neodmysliteľne spätým Černobohom. 
Úloha tohoto boha bola veľmi pravdepodobne pozitívna, súvisiaca s kladným postavením bielej farby u Slovanov. Keď chcel niekto v minulosti niečo pochváliť, spojil to s bielou farbou (biely šuhaj, biele dievča, biela dedina…). Belboh je personifikáciou svetla a jeho moci. V tme sa človek „stratí“, svetlo vedie k cieľu. Zároveň je tiež bohom pribúdajúcej polovice roku.
V dobe zimného slnovratu vždy porazil Černoboha a prevzal od neho kontrolu nad riadením vývoja. V deň letného slnovratu sa boj opakoval, avšak víťazom bol tentokrát Černoboh.

Belun

Belboh je možno zhodný s bieloruskou mytologickou postavou Belun. Zjavuje sa v podobe starca s dlhou bradou v bielom odeve. Rád pomáha koscom pri práci a dáva im bohaté dary. Zjavuje sa len cez deň, vyvádza zblúdilých z lesa.
Lúčny potok (prítok Bieleho Váhu)

Prameň

Tečie v Podtatranskej kotline, pramení v najvýchodnejšej časti podcelku Liptovská kotlina, vo východnej časti lokality Zasmrečinské, na okraji chatovej osady Tatranský Lieskovec, v nadmorskej výške približne 925 m n. m.
Živelná pohroma

Živelná pohroma je mimoriadna udalosť, pri ktorej dôjde k nežiaducemu uvoľneniu kumulovaných energií alebo hmôt v dôsledku nepriaznivého pôsobenia prírodných síl, dôsledkom čoho je ohrozený život, zdravie, majetok alebo životné prostredie. Živelná pohroma teda nie je spôsobená ľudským zásahom. K živelným pohromám patrí zemetrasenie, cunami, povodeň, tropická cyklóna, snehová kalamita, lavína, veľký zosuv pôdy, extrémne teplo/chlad a pod. – avšak samotné prírodné nebezpečenstvo sa nepovažuje za živelnú pohromu, pokiaľ nevplýva na ľudskú spoločnosť.

Príčiny živelných pohrôm

Živelná pohroma je charakterizovaná tým, že nie je spôsobená ľudským zásahom, avšak niektoré zdanlivo živelné pohromy môžu byť zapríčinené alebo zintenzívnené práve pre ľudskú činnosť, napr. dezertifikácia v dôsledku nadmernej poľnohospodárskej činnosti a odlesňovania.
Cigánske melódie (Dvořák)

Peripetie

Cigánske melódie vznikali v dobe, keď vydavateľ Simrock vydával Dvořákove vokálne skladby iba s nemeckým textom. To bolo zrejme dôvodom, prečo komponoval novú zbierku priamo na nemecké preklady. Prvé vydanie piesní sa v lete 1880 objavilo iba s nemeckým textom, čo spôsobilo rozruch v Čechách, takže nasledovalo ďalší rok vydanie s českým textom (a anglickým) s prísľubom vydania nasledujúcich zbierok s pôvodným textom. České znenie textov však bolo v niektorých slovách pozmenené. Rukopis piesní zakúpil Simrock spolu s Valčíkmi op. 54 a Sonátou pre husle a klavír F dur op. 57 za 2800 mariek.
Cigánske melódie venoval Dvořák viedenskému tenoristovi Gustávovi Waltherovi, ktorý prejavil o jeho piesne záujem a so záľubou ich predvádzal. Cigánske melódie spieval prvýkrát na svojom samostatnom koncerte vo Viedni 4. februára 1881.
Samuel Mojžišovič

Životopis

Študoval na gymnáziu v Banskej Bystrici a v Banskej Štiavnici. Bol obchodným pomocníkom a úradníkom v Győri a Aszóde, veľkoobchodníkom s poľnohospodárskymi produktami a statkár v Szarvasi. Prívrženec reformného hnutia uhorskej strednej šlachty a maďarskej revolúcie 1848-1849. Zavádzal moderné kapitalistické formy hospodárenia, pestovania krmovín, vynikol aj ako pomológ a včelár. V revolučných rokoch vydával propagačné brožúrky, prispieval do novín a časopisov.
Drakova rovnica

Drakova rovnica je matematická rovnica, ktorá teoreticky umožňuje vypočítať počet inteligentných foriem mimozemských civilizácií vo vesmíre, s ktorými je možné nadviazať kontakt. Sformuloval ju americký astronóm a rádioinžinier Frank Donald Drake v roku 1960.
Šiprúň (geomorfologický podcelok)

Vymedzenie

Nachádza sa v severovýchodnej časti pohoria a zaberá časť liptovskej vetvy hlavného veľkofatranského hrebeňa. Obklopujú ho iba podcelky Veľkej Fatry a ako jediný netvorí vonkajšiu hranicu pohoria. Severne sa nachádza Šípska Fatra, východne Revúcke podolie a južne Hôľna Fatra. Na západe vytvára výraznú hranicu s podcelkom Lysec Ľubochnianska dolina.

Ochrana prírody

Celé územie podcelku patrí do Národného parku Veľká Fatra, resp. jeho ochranného pásma. Z maloplošných chránených území tu leží národná prírodná rezervácia Jánošíkova kolkáreň.

Turizmus

Aj táto časť Veľkej Fatry disponuje sieťou turistických trás, ktoré sú situované najmä v okolí hlavného hrebeňa. Z viacerých smerov je tak prístupný i najvyšší vrch tejto časti, 1 461 m n. m. vysoký Šiprúň.
Victor Hedman

Kariéra

Hedman začal hrať vo švédskom juniorskom klube MODO Hockey v ročníku 2006/07. V prvej kompletnej sezóne nazbieral v 34. zápasoch 25 bodov. Po tejto sezóne sa dostal do profesionálneho klubu MODO, keď mal len 16 rokov. V roku 2009 sa zúčastnil majstrovstiev juniorov, kde získal so Švédskom strieborné medaily. Nakoniec v drafte 2009 bol vybratý z druhého miesta za Kanaďanom Johnom Tavaresom. Debut v drese Tampy Bay prežil v prvom zápase ročníka 2009/10 3. októbra 2009 proti Atlante Thrashers. V tomto zápase zaznamenal aj svoj prvý bod, keď prihral na gól svojmu spoluhráčovi Martinovi St. Louisovi. Prvý gól sietil 5. decembra 2009 brankárovi New York Islanders Dwayneovi Rolosonovi.

Reprezentácia

Zúčastnil sa dvoch majstrovstiev sveta juniorov v rokoch 2008 a 2009 a za každým získal striebornú medailu, keď Švédsko dvakrát prehralo s Kanadou. Debut v A tíme reprezentácie odohral proti výberu Nórska keď mal 17 rokov.
Villerville

Poloha

Obec má rozlohu 3,3 km². Najvyšší bod je položený 144 m n. m. a najnižší bod 0 m n. m.

Obyvateľstvo

Počet obyvateľov obce je 772 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Balchašské jazero

Balchašské jazero (kaz. Балқаш Көлі - Balkaš Köli) je jazero v Kazachstane a jedno z najväčších v Ázii (podľa rozlohy 16. najväčšie na svete). Nachádza sa na juhovýchode Kazachstanu v bezodtokovej oblasti. Jazero napĺňa sedem väčších riek. Najväčšie sú Ili, Karatal a Aqsu.
Jazero má rozlohu 16 400 km², ale rovnako ako Aralské jazero sa zmenšuje. Dôvodom je využívanie vody na zavlažovanie, priemysel a vodohospodárstvo. Jazero je rozdelené úzkym prielivom na dve časti. Západná časť obsahuje sladkú vodu ale východná časť je slaná. Východná časť je približne 1,7 krát hlbšia ako západná časť. Najväčšie mesto v okolí sa nazýva rovnako, Balchaš a má približne 66 000 obyvateľov. Medzi najväčšie priemyselné aktivity v oblasti patrí ťažba (meď), spracovanie rudy a rybolov.
Objem jazera je 106 km³ s priemernou hĺbkou 5,8 a najväčšou 25,6 m. Jeho povodie má rozlohu 413 000 km².